Хизбула
Хизбула (среща се и като Хизбулла) (от араб. حزب الله – ḥizbu-llāh – „Партия на Аллах“ или „Партия на Бога“) е шиитска военизирана ислямска организация и партия, базирана в Ливан. Получава финансова и политическа подкрепа от Иран и Сирия. Организацията има политическо и паравоенно крило, като последното се счита за съпротивително движение в по-голямата част от Арабския и Мюсюлманския свят. САЩ, Нидерландия, Бахрейн, Египет, Обединеното кралство, Австралия, Канада, Израел и България официално класифицират Хизбула изцяло или частично като терористична организация.

История 
Създадена е през 1982 г. с цел да се бори с израелската окупация на Южен Ливан.

Заедно с движението Амал Хизбула е главна бойна организация, представяща шиитската общност, най-големият ливански религиозен блок. Създадена с подкрепата на Иран и финансирана от него, организацията следва шиитската ислямистка идеология на Аятолах Рухолах Хомейни, лидер на Ислямската революция в Иран. Ръководители на Хизбула често се позовават на Хомейни и се обявяват за антиционисти. Организацията цели създаването на ислямска провинция в Ливан на принципа на управление на правото (Velayat-e-Faqih – доктрина, създадена от Хомейни), въпреки че това е осъществимо само след постигането на консенсус между ливанския народ.

Цивилното крило на Хизбула поддържа социални организации, болници, училища, сиропиталища, новинарски агенции, телевизии (Ал-Манар) и взема участие в ливанския парламент (от 1992 г.). Кампанията му за реконструкция (Jihad al-Bina) е отговорна за множество икономически и инфраструктурни проекти за развитие в населените предимно с шиити райони.

Източниците за финансирането за тази широка социална дейност е предмет на спорове. Според самата организация, тя се финансира от дарения от частни лица,, а според нейни критици – от правителството на Иран. По оценки на американското правителство Хизбула получава от Иран финансова помощ от около 60 – 100 милиона долара годишно, като тази сума намалява за сметка на дарения от шиитските общности, главно в Южна Америка.

Хизбула е призната за легитимно движение за съпротива предимно в арабския и ислямския свят и е призната политическа партия в Ливан, където е участник в парламента. Според правителството на САЩ Хизбула е терористична организация.

Състоялото се през 2000 г. изтегляне на израелските войски от Ливан Хизбула счита за свой успех.

Хизбула е особено силна в южната част на страната, където след оттегляне на израелската армия изгражда свои бази, които често използва за нападения върху северната част на Израел.

Организацията е подпомагана от около 70 ирански военни съветника. Тя е единствената организация, която разполага с тежко оръжие – танкове, артилерийски системи „Катюша“. Военната тактика на Хизбула за партизанска война е силно повлияна от методите на специалните части на Северна Корея.

Организацията е поела отговорността за извършването на множество атентати, между които се откроява и нападението над американското посолство в Бейрут през 1983 г. Едни от обичайните и терористични активности са отвличането на израелски войници, вземането на заложници, минохвъргачни нападения над израелската територия и пр. Поради тези причини много правителства, като това на Съединените щати посочват Хизбула като терористична организация.

От 2011 г. Хизбула участва активно с бойни действия в гражданската война в Сирия на страната на правителството на Башар Асад.

Глава на Хизбула е Хасан Насрала.

Позиция относно атентата в редакцията на „Шарли Ебдо“ 
Водачът на „Хизбула“:

Външни препратки

Официални сайтове 
 Ислямска съпротива в Ливан 
 Promise For the Resistance Movement Support 
 Списък с официални сайтове и документи

Резолюции на ООН относно Хизбула 
 Изявление за пресата на ООН SC/8181, 2 септември 2004 г.
 Lebanon: Close Security Council vote backs free elections, urges foreign troop pullout, 2 септември 2004 г.

„Хизбула“ в архивите на ДС 
 Част 1 , 2 , 3 , 4 , 5 , 6 , 7

Бележки 

Арабско-израелски конфликт
Политически партии в Ливан
Ислямски политически партии
Военизирани организации
Съпротивителни движения
Ислямски организации
Ислям в Ливан
Основани в Ливан през 1982 година